CELEX: 62006FO0131
Language: hu
Date: 2007-12-14 00:00:00
Title: A Közszolgálati Törvényszék (első tanács) 2007. december 14-i végzése. # Robert Steinmetz kontra az Európai Közösségek Bizottsága. # Közszolgálat - Tisztviselők - Nyilvánvaló elfogadhatatlanság. # F-131/06. sz. ügy

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2007. december 14.
      F‑131/06. sz. ügy
      Robert Steinmetz
      kontra
      az Európai Közösségek Bizottsága
      „Közszolgálat – Tisztviselők – Egyezség útján történő rendezés – Egyezség végrehajtása – A kiküldetési költségek megtérítésének megtagadása – Nyilvánvaló elfogadhatatlanság – Az eljáráshoz fűződő érdek hiánya – A költségek megosztása – Szükségtelenül vagy rosszhiszeműen okozott költségek”
      Tárgy: Az EK 236. cikk és az EA 152. cikk alapján benyújtott kereset, amelyben R. Steinmetz egyrészt a Bizottság 2005. február 21‑i,
         a felek között az Elsőfokú Bíróság előtt a T‑155/05. sz. ügyben létrejött egyezség keretében a megállapodás maradéktalan végrehajtását
         megtagadó határozatának megsemmisítését, másrészt az állítása szerinti nem vagyoni kára megtérítéseként egy euró jelképes
         kártérítés megfizetését kéri.
      
      Határozat: A Törvényszék a keresetet – mint nyilvánvalóan elfogadhatatlant – elutasítja. A felperes – 500 eurót leszámítva – maga viseli
         saját költségeit. A Bizottság maga viseli saját költségeit, és azokon felül 500 euró erejéig köteles viselni a felperes költségeit.
      
      Összefoglaló
      1.      Eljárás – Az eljárási iratok elfogadhatósága – Az irat benyújtásakor való értékelés
      (Az Elsőfokú Bíróság eljárási szabályzata, 114. cikk)
      2.      Tisztviselők – Kereset – Kereset, amely figyelmen kívül hagyja a korábban elálláshoz vezető egyezség tartalmát – Az eljáráshoz
            fűződő érdek hiánya
      1.      Éppen úgy, ahogyan kereset elfogadhatóságát a benyújtásának pillanatában fennálló helyzet alapján kell értékelni, a többi
         eljárási irat, így az elfogadhatatlansági kifogást tartalmazó irat elfogadhatóságát is azok benyújtásának pillanatában fennálló
         helyzet alapján kell értékelni. Az ilyen értelmezés biztosítja a jogbiztonság és a bizalomvédelem elvének tiszteletben tartását.
      
      (lásd a 27. pontot)
      Hivatkozás:
      a Bíróság 50/84. sz., Bensider és társai kontra Bizottság ügyben 1984. november 27‑én hozott ítéletének (EBHT 1984., 3991. o.)
         8. pontja;
      
      az Elsőfokú Bíróság T‑236/00. R. II. sz., Stauner és társai kontra Parlament és Bizottság ügyben 2001. október 8‑án hozott
         végzésének (EBHT 2001., II‑2943. o.) 49. pontja, valamint T‑219/01. sz., Commerzbank kontra Bizottság ügyben 2003. július
         9‑én hozott végzésének (EBHT 2003., II‑2843. o.) 61. pontja.
      
      2.      Ha a Közszolgálati Törvényszék előtt folyamatban lévő jogvita keretében a felperes az alperes intézménynek a jogvita egyezség
         útján való rendezésére tesz javaslatot, amelyet az intézmény részben elfogad, és e részbeni elfogadás alapján a felperes kérelmére
         a Közszolgálati Törvényszék elrendeli az ügy törlését, úgy kell tekinteni, hogy az érintett felperes elfogadta az legutoljára
         az intézmény által tett javaslatot, tehát nem áll érdekében vitatni ezen megállapodás tartalmát azzal a kifogással, hogy az
         nem felel meg az általa eredetileg tett javaslatnak.
      
      Ha az intézmény teljes egészében eleget tesz a felperessel szembeni jogvitában létrejött egyezségből eredő kötelezettségeknek,
         a felperesnek nem áll érdekében felróni az említett intézmény számára, hogy az nem tartotta be ezen megállapodás feltételeit.
      
      (lásd a 44–52. pontot)